钦定古今图书集成/明伦汇编/官常典/第071卷 > 西阳王子明
## 钦定古今图书集成/明伦汇编/官常典/第071卷 > 西阳王子明

按《南齐书》本传：“西阳王子明，字云光，世祖第十子也。
永明元年，封武昌王。三年，失国玺，改封西阳。六年，为
持节、都督南兖兖徐青冀五州军事、冠军将军、南兖
州刺史。八年，进号征虏将军。十年，进左将军，仍为督
会稽东阳临海永嘉新安五郡军事、会稽太守，将军
如故。子明风姿明净，士女观者，咸嗟叹之。郁林初，进”
号平东将军。隆昌元年，为右将军、中书令。延兴元年，
迁侍中，领骁骑将军，右军如故。建武元年，转抚军将
军，领兵置佐。二年，诛萧谌，诬子明及弟子罕、子贞与
谌同谋见害，年十七。